भीम कत्लकांड का 22 वां आरोपी राजा गिरफ्तार, वजीर की तलाश
भीमकत्लकांड में पुलिस ने रविवार को 22वें आरोपी राजा को भी गिरफ्तार कर लिया। डीएसपी वीर चंद ने बताया कि राजा को बठिंडा के पास छापेमारी के दौरान गिरफ्तार किया गया।
अबोहर अकाली दल के प्रधान अशोक आहूजा ने राजा तथा वजीर के फोटो कांग्रेसी नेता सुनील जाखड़ के साथ होने पर अपनी प्रतिक्रिया भी जारी की थी। इसके अलावा पंजाब के कई राजनीतिक दलों के वक्ताओं ने जाखड़ पर कटाक्ष किए। जाखड़ ने इसका जवाब यह दिया था कि उनके साथ कई लोगों ने फोटो करवाए हुए हैं पर वो प्रत्येक को निजी तौर पर नहीं जानते। विपक्ष ने तो यह आरोप भी मढ़ दिए थे कि राजा और वजीर जाखड़ की शरण में हैं। राजा तो पकड़ा गया है, वजीर का पकड़ा जाना बाकी है। अभी तक पुलिस ने ऐसा कोई तथ्य नहीं दिया जिससे यह साबित हो सके कि राजा को भगाने में किसी लीडर ने मदद की।
कोर्ट में पेश करने के बाद आरोपियों को ले जाती पुलिस।
भीम कत्लकांड में गिरफ्तार किए गए तीन आरोपियों का पुलिस ने दो दिन का और रिमांड हासिल किया है। हरप्रीत सिंह उर्फ हैरी, राधे शाम उर्फ राधिया और गुलाबिया को रविवार को जस्टिस जगजीत सिंह की अदालत में पेश किया गया। इससे पहले ये 12 दिनों से रिमांड पर चल रहे थे।
bho_Deva hin_Deva hin_Deva hin_Deva hin_Deva